
CZY ESPERANTO JEST JĘZYKIEM SZTUCZNYM? 


DAWAŁOBY się, że stawianie takiego pytania jest naiwno- 
ścią. Opinia publiczna nie ma wątpliwości pod tym względem 
i powszechnie Esperanto jest uważany za język sztuczny. Jeżeli 


ROK XXI. JARO. 


jednak bliżej i głębiej zastanowić się na temat, co to jest 


język i co należy uważać za rzecz naturalną, a co za sztuczną 
w odniesieniu do języka, wtedy postawione pytanie nie będzie w swej 
odpowiedzi tak proste, jak się na pierwszy rzut oka wydaje. A więc prze- 
dewszystkiem należy uprzytomnić sobie, że istniał okres w rozwoju gatunku 
Homo sapiens, podczas którego artykułowana mowa ludzka w znaczeniu 
dzisiejszym nie istniała. Ponieważ jednak doba dzisiejsza wykazuje koło 
3.000 języków wśród ludzkości, zatem musiał zaistnieć w rozwoju histo- 
rycznym człowieka moment narodzin języka, względnie języków. 

Nie mamy żadnych dokładnych informacji gdzie, kiedy i wśród jakich 
okoliczności nastąpił ten przełom ogromnego znaczenia w życiu ludzkości, 
przełom, który oderwał gatunek homo od środowiska zoologicznego i prze- 
rzucił go do środowiska nowego t. j. społecznego. Narodziny jednak, 
choćby pierwszego słowa w formie artykułowanej mowy z ustaloną we- 
wnętrzną treścią nie odbyły się na drodze nadprzyrodzonego cudu, ale 
raczej na drodze wynalazku jednostki ludzkiej, która w instynktownym 
przebłysku świadomości stworzyła słowo, a więc ustaliła związek między 
dźwiękiem a przedmiotem, względnie pojęciem tego przedmiotu. Kto był 
zdolen wytworzyć pierwsze słowo, prawdopodobnie wytworzył ich więcej, 
ponieważ jednak słowo dla odosobnionej jednostki ludzkiej jest bez wartości, 
a cały jego doniosły wpływ i znaczenie występuje dopiero wtedy, gdy 
spełnia funkcje łącznikowe między szeregiem jednostek, więc przypuszczalnie 
ten pierwszy, a za nim wszyscy następni wynalazcy słowa i mowy prawdo- 
podobnie zajęci byli jednocześnie krzewieniem swego wynalazku, uczeniem 
innych ludzi wynalezionych przez siebie słów względnie mowy. Proces ten 
posuwał się powoli i trwał bardzo długi okres czasu. Nie tyle może trudne 

było formowanie nowych słów-dźwięków, co raczej popularyzowanie ich 
wśród ówczesnych ludzi, utrwalanie ich formy w pamięci, a znaczenia 
w mózgach tych dzikich i barbarzyńskich gromad ludzkich. Było bardz 
trudno utrzymać jednolitość tworzącego się słownictwa, a tem trudniej im 
dalej od bezpośredniego źródła twórczości językowej. 

Ponieważ wynalazek mowy nie powstał jednocześnie we wszystkich 
osiedlach ludzkich na kuli ziemskiej, a zatem z tych osiedli, w których 
powstał wcześniej, wyszły prądy i wpływy językowe, które docierały do 
takich osiedli, gdzie jeszcze nie powstał wynalazek mowy, względnie zda- 
rzały się zjawiska skrzyżowania lub połączenia różnych prądów językowych. 
Wśród tych różnych okoliczności z biegiem wieków i tysiącleci wytworzyły 
się różne systemy dźwiękowej, artykułowanej sygnalizacji t. j. mowy, z po- 
śród których około 3.000 po dzień dzisiejszy przetrwało na globie ziemskim, 
pod formą znanych języków. Jeżeli zatem początki powstania słów i mowy 
należało przypisać nie siłom nadnaturalnym, ale wynalazczości poszczegól- 
nych indywiduów ludzkich — to ta sama zasada ma zastosowanie i w dal- 
szym ciągu przy wzbogacaniu się mowy w poszczególne nowe słowa oraz 
gramatyczne formy. Ta »sztuczna« droga tworzenia słów i form jest jedyną 
naturalną drogą w rozwoju każdego języka. Ten »sztuczny« sposób for- 
mowania mowy na potrzeby ludzkie wspierał się na setkach i tysiącach 
poszczególnych głów, obdarzonych zmysłem językowym, na przestrzeni długich 
wieków i tysiącleci. Ci nieznani autorowie nie zostawili śladów swego indywi- 
dualnego istnienia i zasług, całość zaś powstania językowego zjawiska opinia 
powszechna ujmuje we frazes: »języki powstały drogą naturalna«, nie orjen- 
tując się, że ta »naturalność« właśnie polega na zsumowaniu się »sztucznych « 
pojedynczych wynalazków tych wszystkich, którzy wprowadzali do mowy 
coraz to nowe słówka lub nowe formy gramatyczne. Ten sam sposób 
tworzenia się każdego języka trwa nadal i w naszych czasach. Oczywista, 
że nie zachodzi obecnie potrzeba dla języków rozwiniętych tworzenia 
słownictwa dla zagadnień przez język już opanowanych, ale ponieważ życie 
stale rozwija się i ciągle wkracza w nowe dziedziny, które wymagają no- 
wego słownictwa, zatem potrzebom tym czynią zadość znowuż ci często 
nieznani autorowie, wprowadzając do języka powszechnego nowe słowa. 
W ten sposób powstają terminologje w różnych dziedzinach wiedzy i za- 
wodowej pracy. Powstają droga »naturalna« przez »sztuczne« wprowadzenie 
nowych słów-dźwięków. 

A teraz zwróćmy się do Esperanta z pytaniem, w jaki sposób on 
powstał, przyczem trzeba mieć na uwadze tylko to, co sam Zamenhof 
stworzył i w 1887 roku w świat wypuścił t. j. 16 reguł gramatycznych 
i 992 pierwiastki słownikowe. Zacznijmy od gramatyki: co w niej jest 
sztucznego? czy te końcówki poszczególnych części mowy o, a, e, i, czy 

końcówka IV przypadku n, czy też liczby mnogiej j, czy końcówki czasów 
i trybów as, is, os, us, u? 

W tych końcówkach niema nic sztucznego, przeciwnie można powie- 
dzieć, że one są naturalne, bo wzorowane są na »naturalnych« językach. 
Przecież Zamenhof nie mógł skopjować żadnego z licznych języków w ca- 
łości i z pośród tysięcy »naturalnych« form i końcówek musiał wybrać 
lub ustalić jedną, zatem ustalił ją pod formą najprostszą i najlogiczniejszą. 
Ten czyn był jego »sztuką«, ale podłoże, na którem dokonał wyboru było 
naturalnem. Te same uwagi odnoszą się w sposób jeszcze bardziej wyra- 
zisty do »sztuki« Zamenhofa w wyborze pierwiastków słownikowych, któ- 
rych 90%/0 jest żywcem wziętych z języków europejskich, te zaś pierwiastki, 
które zasługują istotnie na nazwę »sztucznie wymyślonych« występują 
w tych wypadkach, gdy w językach naturalnych ogromna rozbieżność 
i chaos uniemożliwiały wyekstrahować coś pośredniego i wspólnego. 

Zamenhof jest zatem językowym twórcą, analogicznym do tych wszyst- 
kich, przyczyniających się do powstania i rozwoju języków naturalnych, 
a ta między nimi zachodzi różnica, że Zamenhof jest symbolem koncen- 
tracji ich wysiłków, rozproszonych w ciągu długich okresów czasu. Za- 
menhof sam jeden z pomocą 16 reguł i 922 słówek dał nowy język światu, 
podczas gdy na stworzenie języka włoskiego, francuskiego czy angielskiego 
złożyły się wysiłki bardzo długiego szeregu współtwórców. Dlatego to 
Esperanto jest językiem analogicznym ze wszystkimi językami naturalnymi 
i dziś śmiało może być nazwany naturalnym językiem europejskim. 


Dr. Jan Mędrkiewicz. 


ESP ER AN» TUJO: 


„Antaŭ mi etendis sin la nova el la tramigrataj landoj — Ŝovinujo. 
La suno jam estis subenirinta kaj sole malgrandaj nuboj en la okcidento, 
kolorigitaj ruĝe, kvazaŭ sange, montris, kie ĝi malaperis. Estis tre varme, 
eĉ preskaŭ sufoke. La naturo ŝajnis preta al fulmotondro; tiunokte ĝi ne 
okazis, sed kiel mi poste eksciis, ĝi okazadas tie tre ofte, eĉ pro mal- 
gravaj meteorologiaj kaŭzoj. Sufiĉas ia venteto, kie en landoj, havantaj 
alian klimaton, estus nur refreŝiga blovo. 

Longe mi marŝis sur ŝtonplena, montara vojeto. Fine mi renkontis 
homon. Li rigardis min malafable kaj suspekteme. Mi salutis lin kaj de- 
mandis, ĉu li ne povus doni al mi rifuĝon por tiu ĉi nokto. „Kiu vi estas, 
fremdulo, el kia lando vi venas, kion vi volas en Ŝovinujo?“ Lia voĉo 
havis akcenton raŭkan, malagrablan; ni malfacile komprenis unu la alian. — 
„Mi venas el malproksima lando kaj iras pluen. Nur tiun ĉi nokton mi 

deziras pasigi en via lando“ — „Kiel estas nomata via patrujo?“ — re- 
sonis la demando. Mi diris ĝian nomon. La trajtoj de la Sovino kuntiris 
sin, kvazaŭ trajtoj de kolera hundo, preta mordi. — „Al viaj civitanoj ni 
ne donas rifuĝon!“ — li diris kaj turnis al mi la dorson. 

Restinte sola, mi iris pluen kun premita koro kaj larmoj en la okuloj, 
Tial do, ke mi estas fremdulo, oni ĉi tie rifuzis al mi rifuĝon, Mi decidis 
ne serĉi ĝin plu kaj kiel eble plej rapide trapasi la negasteman landon. 
Mi marŝis la tutan nokton. lafoje nuboj kovris la lunon — tiam mi devis 
halti kaj atendi ĝian reaperon, ĉar sen ĝia pala lumo mi perdus la vojon. 
lafoje leviĝis ventego, kvazaŭ baranta la vojon, tiel malfacile tiam estis iri 
antaŭen. Montara eĥo imitis rebruon de miaj paŝoj kaj ripetadis ilin multfoje. 
laŭte, laŭtege... Ŝajnis al mi, ke ĉirkaŭ mi marŝas iu nevidata, malamika 
armeo. lu stranga timo preskaŭ paralizis miajn piedojn. Kredu — similan 
nokton mi neniam travivis. 


Fine la densa mallumo komencis maldensiĝadi. La vojo etendis sin 
deklive — mi malsuprenmarŝis en valon. La ŝtonoj de l' montara vojeto 
jam ne tiel dolore vundis miajn lacajn piedojn. En la matena nebulo vibris 
rozaj radioj de la leviĝanta suno, kvankam rokaj muroj ŝirmis ĝin ankoraŭ 
de miaj okuloj. Sed la rokoj finiĝis kaj nenio plu kovris al mi la grandio- 
zan pejzaĝon... 

Antaŭ mi etendis sin granda valo, kovrita per herboj kaj floroj, 
roze lumigita de la aŭroro. La horizonton kovris nebulo kaj la valo ŝajnis 
esti senlima — oni preskaŭ ne vidis, kie finiĝas la tero, kaj kie komen- 
cigas la ĉielo. La tuta valo aspektis, kvazaŭ mirinda, floranta ĝardeno. 
Nur proksime de mi, proksime de Sovinujo, la tero estis ankoraŭ ŝtonplena. Kaj 
tie, malgraŭ la frua horo, laboris senlaca plugisto. Per forta mano li direktis la 
plugilon, tiratan de du gaje henantaj ĉevaloj. Lia vizaĝo estis serena, kvazaŭ 
en ĝi respegulus sin la tuta pejzaĝo. Apud li ludis malgranda infano. 

Ekvidinte min, la plugisto haltis. „Bonvenon al vi, fremdulo, de kie 
ajn vi venas!“ — Milde sonis lia forta voĉo. — „Plugisto — diris mi -- 
mi venas el malproksima lando. En Sovinujo oni ne donis al mi rifuĝon 
tial, ke mi estas fremda. Mi migris la tutan nokton. Mi estas laca kaj. 
tremas pro malvarma vento kaj nebulo“. La plugisto ridetis bonkore La 
infano prenis min je la mano kaj kondukis en la verdan landon. „Vi ri- 
pozos en nia kabano kaj ne tremos plu pro malvarmo — diris ĝi, rigar- 
dante min sincere per siaj bluaj okuloj — Rigardu — jam leviĝas la suno... 

Vi estas en Esperantujo!“ 


Lidja Zamenhof. 

ZAMENHOF KAJ MICKIEWICZ. 


Dum la Postkongreso en Varsovio s-ro Privat dufoje publike parolis, 
unue ĉe la monumento de Mickiewicz kaj due en la urbodomo, kaj en 
ambaŭ paroladoj li elmontris la spiritan similecon de ambaŭ geniuloj, li 
eltrovis en Mickiewicz idean antaŭulon de tiu mondkoncepto, kiu estas la 
bazo por nia Esperantismo. Tial prave s-ro Privat diris en la urbodomo, 
ke estonte esperantistoj simile, kiel nun, pilgrimos al Varsovio kaj metos 
florkronojn sur du tombojn: de Zamenhof kaj de Mickiewicz. 

Por la tutmonda esperantista publiko eble malmulte konata estas 
la pola poeto Adam Mickiewicz. Feliĉe liaj ĉefaj verkoj jam apartenas al 
nia literaturo. Lia ĉefverko, eposo Sinjoro Tadeo, majstre estas esperantigita 
de la patro de esperanta poezio Antoni Grabowski. Same perfekte s-ro 
Dobrzański tradukis »Improvizacion de Konrad« el la granda dramo »Dziady«. 
Kvankam tiuj ĉi verkoj jam plene donas bildon de la genieco de l' aŭtoro, 
tamen ili ne sufiĉas por kompreni ĝuste komparon inter Zamenhof kaj 
Mickiewicz. Eĉ por Poloj, kiuj konis la verkaron de sia poeto, la eltrovo 
kaj aserto de s-ro Privat estis neatendita kaj frapanta. Ni mem ĝis tiu ĉi 
momento ne bone rimarkis parencecon inter Mickiewicz kaj Zamenhof. 
Ni tro alkutimiĝis rigardi Mickiewicz de iom alia vidpunkto, dume por 
penetrema okulo de esperantisto-alilandulo, kiu ekstudis verkojn de Mickie- 
wicz, tiu ĉi parenceco kaj spirita simileco aperis klare kaj frapante. Kaj 
nur post tiu ĉi revelacio de s-ro Privat mi denove prenis la verkaron de 
Mickiewicz en la manon kaj jam per nia stelo gvidata mi trovis en ĝi 
abundan lumon, kiu plene pravigas la opinion de s-ro Privat. Ke tiu ĉi 
aserto ne estu nur vorta sed por ĉiuj konvinka, mi citos kelkajn frazojn 
de Mickiewicz, aldonante, ke por elĉerpi la temon vekitan de s-ro Privat 
necesus skribi specialan komparan studon: 


Laboro — nia idealo, 

Amikeco — nia devizo. 

lam la tuta mondo, harmonie 
kunigante manojn, 

Alprenu nian devizon, incensu 
al niaj idealoj. 


La infano de Dio estas kolektiva homo — la homaro. 


Junulo ankoraŭ estas la kolektiva homo, kaj li iros kontraŭbatali malbonon. 

La nacioj nur tiam kreskas kaj tiagrade havas vivorajton, se ili servas al 
la tuta homaro, subtenante aŭ defendante ian grandan ideon aŭ ian 
grandan senton. 


=. — = 


Poloj sentas forte la fratecon de la popoloj kaj ili ĉie estas pretaj sange 
batali por la libereco. 


En »Historio de estonteco« (1830) A. Mickiewicz antaŭvidis konstruon 
de fervojretoj, de grandaj vaporŝipoj-urboj, de flugilaj aeraj eskadroj, de 
»akustikaj instrumentoj, per kies helpo, trankvile sidante ĉe kameno en 
hoteloj, oni povos aŭskulti la koncertojn kaj publikajn paroladojn okazantajn 
en la urbo«. 


La granda rusa poeto Puŝkin skribis pri Mickiewicz: »Multfoje li pa- 
rolis al ni pri tempoj estontaj, kiam la popoloj, liberiĝinte de reciprokaj 
malamoj, formos unu familion«. 


(El Nr. 38 Heroldo de Esperanto). D-ro Jan Mędrkiewicz. 


ENG MA > Post premo 


Ĝis nun la esperantista movado ne faris sufiĉan diferencon inter la 
esperantisto kaj esperantistino; oni eĉ povas opinii, ke tiu-ĉi diferenco ne 
ekzistas. Tamen la ordo de la aferoj en la naturo kaj en la homa societo 
postulas nepran diferencigon. Ekzisto de la vivo bezonas ambaŭ seksojn; 
socia vivo devigas nin konsideradi la diferencojn kaj similaĵojn. En nuna 
speciale postmilita tempo oni ofte diras, ke por vira laboro virinoj faras 
netolereblan konkurencon. Ĉu vere? Hodiaŭ ni ne tuŝos tro delikatajn 
punktojn, kiuj devigas pripensi multajn „por“ kaj „kontraŭ“. Nur unu 
punkto estas certa kaj fiksa: la virino por subteni la familian vivon devas 
oftege tre intense labori: ofte tiu-ĉi malforta sekso faras verajn miraklojn. 

Niaj legantoj eble ankoraŭ ne konas tute novan, semajnan gazeton: 
Kobieta Współczesna (La Moderna Virino), eldonatan en Warszawa. Bonvolu 
konatiĝi kun ĝi; vi ne plendos. En la lasta No estas tre interesa artikolo 
de sino Meczkowska pri nuntempa virino. Kia nuntempa virino? demandas 
s-ino M. Ĉu tiu-ĉi, kiu en la vesto super la genuoj, je helaj, karnkoloraj 
ŝtrumpoj sidas ostentacie longajn horojn ĉe Lourse au en Ziemiańska *) 
apud tablo kun nigra kafo, fumante cigaredon; post ĉiu momento ŝi eligas 
skatoleton kun toaletaj iletoj, nigrigas brovojn, ruĝigas buŝon, blankigas 
nazon? tiun virinon ni ĉiuj sufiĉe konas kaj tiun-ĉi ni ne bezonas priskribi, 
Ŝia nuntempeco etendiĝas jam de longaj tempoj, de tute malnova epoko. 


" Konataj varŝavaj kafejoj. 

Ŝi ĉiam estas, estis kaj estos sama kaj simila. Ŝia animo kaj moralo tute 
ne ŝanĝiĝis. Mensan dezertecon ĉiam ĝi plenigis per subtilaj, delikataj 
toaletaj agadetoj; antaŭe ŝi faradis tion kaŝe, hejme, hodiaŭ ŝi tion faras 
tute malkaŝe, ĉie ajn, kie ŝi sin trovas: en la kafejo, en balsalono, en 
prelegejo dum la prelego. Ni parolos hodiaŭ pri la virino ne nur nun- 
tempa, sed pri la virino novtempa, kiun nuna homa societo ankoraŭ 
preskaŭ ne konas, aŭ nur tute malmulte, ĉar ŝi ne tiel ofte troviĝas sur 
nia ĉiutaga vojo, aŭ ŝi troviĝas nur dum seriozaj momentoj de la vivo. 
Tiu-ĉi novtempa virino vere ekzistas kaj ankaŭ ne estas iu postmilita 
kreaĵo: ŝi havas ŝian tradicion kaj sian historion. Ŝi estas senpere ligita 
kun la virino de la pasinta jarcento, kun la virino, kiu penadis rompi la 
ĉenojn de la antaŭjuĝoj kaj de la mallibereco, kiu serĉis nutraĵon por sia 
menso en malproksimaj landoj, ĉar en sia propra lando ŝi ĝin ne povis 
trovi. Kvankam la nombro de tielaj virinoj ne estis granda, tamen la 
mensaj kaj moralaj valoroj estis tiom freŝaj, allogaj kaj fortaj, ke ili tute 
sufiĉis por montri novajn vojojn kaj direktojn al la grandnombra virinaro. 
Tiun novan, sed jam de longe konatan vojon iras tiu-ĉi novtempa virino. 
Ŝi bone komprenas siajn devojn kaj rajtojn. Ŝi bonege scias, ke por la 
vivo estas antaŭ ĉio necesa taŭga, ekzakta preparo por la laboro kaj la 
posedo de ĉiuj rajtoj de la civitano. Tiel opiniante, la novtempa virino 
bone scias, ke ŝi povas kalkuli nur je siaj propraj fortoj, ke ŝi al si mem 
devas certigi sian ekziston, ĉar ne ĉiam favora sorto donos al ŝi edzon, 
kiu zorgos por ŝia vivo, klopodos por havigi al ŝi ĉiujn vivrimedojn; 
kontraŭe ŝi scias, ke eĉ post la edziniĝo ŝi ofte devos labori por ambaŭ 
kaj eĉ por infanoj. Dum la jaroj 1921—25 studadis ĉe la superaj lernejoj 
en Polujo je 28741 studantoj 8654 studantinoj. Nur ĉe varsovia univer- 
sitato depost la 1925 jaro jam 661 virinoj akiris diplomojn. La nombro 
de la fake okupitaj virinoj kreskas ĉiujare, tiamaniere, ke en la industriaj 
institutoj en 1925 je 294546 viroj estis 110105 virinoj. Ĉiu nun konsentas, 
ke la nuna laboro de la novtempa virino multe diferencas de la laboro 
de antaŭa virino, kiu plej ofte estis tute ne sufiĉe preparita por la gravaj 
taskoj de la vivo, kiu tre ofte nur estis devigita labori kaŭze de kruela 
sorto post perdo de sia unika nutranto, edzo, forrabita de iu ajn malsano 
aŭ alia kialo. Por la nuntempa virino laboro ne estas sorta puno, aŭ 
neatendita okazo, sed estas ofte la plej valora parto de ŝia vivo. Kiu do 
ne konas nuntempajn oferemajn kuracistinojn, „instruistinojn, oficistinojn, 
kiuj kun vera amo kaj kun plena kontento oferas tutan sian vivon por sia 
amata ofico aŭ fako. Generale ĉiu virino laboras konscie kaj sindoneme, 
akurate, sed ŝi devas kontentiĝi je malgranda rekompenco por sia laboro: 
ŝi neniam ricevas la salajron egalan al la vira salajro: plue, ŝi nur escepte 
povas atingi superan gradon en la oficistaro. La virino sentas bone tiun 

maljustaĵon sed komprenas, ke venos fine aliaj, pli justaj tempoj. Multon 
oni aŭdas hodiaŭ pri malekzisto de la familia vivo, pri la ruinigo de la 
moralo, sed ĉu la kulpo de tio ĉio ne estas dependa de la ambaŭ seksoj ? 
ĉu vere nur la virino estas kulpa? ĉu oni ne rimarkas la facilanimecon, 
oni povas ĝin nomi postmilitan. Edziĝa epizodo kaj tuja disiĝo estas 
oftega solvo de la afero. Familio, infanoj oftege falas peze sur la virinan 
vivon. En hodiaŭa familio racia infanedukado estas plej ofte rimarkebla ĉe 
la virinoj, kiuj laboras fake samtempe kun sia edzo. En tiu-ĉi atmosfero 
de laŭforta, komuna laboro de ambaŭ geedzoj infanoj plej ofte alkutimiĝas 
al la bona ekzemplo de gepatroj. Bone instruita patrino ofte iĝas vera 
amikino de siaj infanoj, kiuj sub ŝia klera direkto ne restas malgrandaj 
homsimilaj bestetoj, sed jam sufiĉe frue komencas kompreni, ke ili ne estas 
solaj en la mondo, ne estas ankaŭ nur por esti amataj kaj karesataj de 
sia patrino, sed devas vivi en organizita rondo familia kaj en pli vasta 
rondo homa, por kiu ili havas diversajn devojn, ne nur rajtojn. Sub gvidado 
de instruita patrino infanoj kreskas kiel veraj, kleraj, instruitaj individuoj 
homaj, komprenantaj homajn bezonojn kaj suferojn, ĝojojn kaj malĝojojn. 
Oni povas esti certa, ke la estonta prospero de la tuta homaro dependas 
de la nuntempa virino: grava estas ŝia respondeco! 

En la sama Nro de la gazeto ni vidas belegan bildon de Sino 
Michalina Moscicka, Prezidantedzino, kiu antaŭ nelonge festis sian nomtagon. 
Ĉiuj, kiuj havis okazon konatiĝi kun la modesta, ĉiam agema, oferema kaj 
samtempe altgrade klera Persono de Sino Prezidantedzino, vidas en Ŝi 
veran modelon de edzino, patrino kaj civitanino. Dum vere malfacilaj 
politikaj cirkonstancoj de sia patrujo sub la rusa registaro ŝi estis devigita 
forlasi patrujon, kiel junedzino kaj zorgeme klopodadi por subteno de la 
vivo en Londono dum kvin jaroj. Kiel profesoro de hemio en Friburgo 
(Svisujo) kaj poste en Lwow S-ro Moscicki faris multajn gravajn sciencajn, 
praktike tre valorajn malkovrojn. Sino Mościcka, edukante tri filojn kaj 
unu filinon, havis ankoraŭ tempon kunlaboradi en la urba konsilantaro. Dum 
la milito ambaŭ geedzoj multege zorgis kaj protektis militistojn kaj mili- 
tistajn orfojn. Ankaŭ kiel Edzino de la Prezidanto de la Respubliko, Sino 
Mościcka multe partopronas en la socia agado kaj laboro, precipe kiel 
protektantino de la Pola Komitato por la helpo al infano. 

La Porinfana Helpo sub la gvidado de kelkaj grandanimaj personoj 
disvolviĝas modele en tuta Polujo, speciale en Warszawa, kie inter aliaj 
ekzistas: fame konata malsanulejo por infanoj, Szpital Anny Maryi, Guto 
da Lakto, Lerneja Konsilejo kaj multaj aliaj, pri kiuj ni pli detale siatempe 
parolos. Estas ankoraŭ tre interesa kaj grava Pedologia Konsilejo, en kiu oni 
donas konsilojn al gepatroj, kiamaniere oni devas konduti rilate al malfacile 
edukeblaj infanoj. Institucio tre grava por multaj gepatroj kaj infanoj. 

Ostdeutsches Volksblatt Nro 39 publikigas sciigon, ke Fraŭlino Dro 
Dorothy Jordan Lloyd de Birmingham, estis nomita Direktoro de la Esploroj 
por Brita Tanmetio, kiel plej konata hemiistino-specialistino de la mondo en 
tiu-ĉi direkto. Tio estas ankaŭ unu pruvo de la virina scienca kapableco. 


EKONOMIA FAKO. 
FR. DABROWSKI. 


LA KOOPERATIVA MOVADO DE KONSUMANTOJ EN POLUJO. 


(FINO). 


Krom la centraj unuiĝoj ekzistas ankaŭ kooperativaj institucioj de 
generala karaktero. 

Al ili apartenas: , 

1) Societo de Kooperativistoj en Warszawa, fondita en 1906. Gi estas 
libera diskut - loko por reprezentantoj de la diversaj tendencoj en la pola 
kooperativa movado. Giaj fondintoj estis: Edward Abramowski, la plej 
eminenta teoriulo de kooperativismo en Polujo, fama ankaŭ kiel sociologo 
kaj psikologo, — Stanisław Wojciechowski estinta Prezidanto de Pola 
Respubliko kaj Romuald Mielczarski, la du kunfondintoj de la postea 
Centra Asocio de Konsumkooperativoj. 

2) Scienca Instituto de Kooperativismo en Krakow — Uniwersytet, 
estas komuna propraĵo de ĉiuj centraj organizoj koop. de Polujo. Gi el- 
donas specialajn librojn, kolektas centran bibliotekon kooperativan, gvidas 
akademiajn kursojn kaj centran gazetlegejon kooperativan. 

3) Kooperativismo kiel lernobjekto estas prelegata en 4 altlernejoj 
de Varsovio, en la Universitato de Kraków, instruata en ĉiuj unuagradaj 
agrikulturaj kaj kelkaj komercaj lernejoj. 

4) Kooperativoj de lernantoj en multaj popol- kaj faklernejoj, ludas 
treege gravan rolon en la edukado al praktika kooperado (kunlaborado) 
„de la juna generacio. Simile gravan edukan rolon ludas la 

5) Militistaj Kooperativoj kun sia kelkcento da butikoj, razejoj, ba- 
nejoj, legejoj k. a, 

6) Sindikato de Kooperativaj Laborantoj, havas samtempe profesian 
kaj kultur - klerigan karakteron. 

La plej grava centro de konsumkooperativoj estas ZSSRP. (Centra 
Asocio de Konsumkooperativoj de Polujo). La Asocio dividiĝas je 4 sekcioj: 
Komerca, Asekura, Reviza kaj Kultur-kleriga. 

La komerca Sekcio de l'Asocio havas, krom la centra Pogrand- 
Vendejo en Warszawa, 27 filiojn en la diversaj urboj - de l' lando kaj 2 
agentejojn eksterlande—en London kaj Gdańsk (Danzig). Gi vendis en la 
jaro 1927 varojn por la sumo de 54,000.000 złoty. La Asocio eksportas 
ankaŭ eksterlanden ovojn kaj kurbitajn meblojn. 

La statistiko de la aliĝintaj societoj montras por la jaro 1925 la ĝeneral- 
spezon de 98 kaj duono milionoj da złoty, t. e. 4419/o pli ol antaŭ la mondmilito. 

El la aliĝintaj konsumkooperativoj 139 gvidis en la jaro 1925 propran 
produktadon, precipe bakejojn, parte buĉejojn k. a. kun la ĝenerala spezo 
de pli ol 13 milionoj da złoty. 

La Asocio mem komencis sian pli grandskalan produktad-laboron en 
la jaro 1920 kaj estas hodiaŭ posedanto de: 1 granda sapofabriko en 
Kielce, 1 fabriko de ŝupasto, 1 fabriko de sukeraĵoj, 1 granda muelejo. 
La tuta produkcio atingis en la jaro 1926 la sumon de 2,687.692 zl. La 
leĝe registrita marko de la produktoj de ZSSRP estas nomata „Spolem“. 

La Asekura Sekcio asekuras propraĵon de aliĝintaj societoj kaj de 
sia propra havaĵo kontraŭ brulo kaj ŝtelado. Gi ankaŭ gvidas pensian 
kason por la koop. oficistoj kaj laboristoj. 

La Reviza Sekcio de l'Asocio, alportas al la aliĝintaj societoj multan 
instruan helpon en librotenado, organizado kaj leĝa protekto. 

Kultur-kleriga laboro de koop. Societoj. Ce multaj konsumkoopera- 
tivoj de Polujo oni trovas: bibliotekon, gazetlegejon, horon, grupon de 
amatoroj-artistoj kpt. lli aranĝas teatrajn prezentadojn, ekskursojn, somer- 
koloniojn por infanoj, organizas koop. kursojn k. a. 

La kultur-kleriga laboro de la Centra Asocio de Konsumkooperativoj 
prezentiĝas sufiĉe riĉe kaj diversflanke. La Asocio eldonas: 1 popularan 
semajnan organon „Spolnota“ (La Komuneco , 1 dusemajnan organon 
„Spolem“ (Komune), aperantan depost 1919. De 1921 ĝis fino de 1926 
ĝi eldonadis ankaŭ sciencan monatorganon „Rzeczpospolita Spółdzielcza" 
(Kooperativa Respubliko). 

Krom la konstanta eldonado de kooperativaj gazetoj eldonis la Asocio 
dum sia 15-jara ekzistado jam pli ol 70 diversajn librojn kaj broŝurojn 
kooperativajn, inter ili la verkojn de Abramowski, (unua kompleta eldono), 
Poisson, Tugan-Baranowskij, Wojciechowski, Miller k. m. a. Ciujare ĝi 
eldonas unu poś-kaj I grandan almanakon kooperativan. Krom tio organizas 
la Asocio ĉiujare diversajn kursojn por la kooperativaj laborantoj. 

Por pliefikigi la propagandon inter la amasoj la Asocio eldonis ankaŭ 
multon da diversaj propagandafiŝoj kaj afiŝetoj, ilustritajn poŝtkartojn, 
kliŝojn por lumbildoj ktp. 


KRONIKO. 
ĈEESTO DE S-RO PREZIDANTO IGNACY MOSCICKI EN KRAKOW. 


Nia malnova urbo, antaŭjarcenta sidejo de polaj reĝoj kaj de tiom 
multaj mondfamaj homoj de la arto, scienco, politika agado, industrio, 
homoj de unuaranga valoro morala! nia urbo de valoregaj memoraĵoj, 
historiaj monumentoj kaj dokumentoj, urbo, kiu subtenis nian propran, 
nacian vivon dum la plej malluma tempo de nia mallibero, havis la honoron 
gastigi dum du tagoj la Prezidanton de Pola Respubliko. Dum oni mal- 
permesis al niaj infanoj paroli pole, kiam oni ne rimarkadis Polujon eĉ ĉe 
niaj nunaj amikoj, Krakow obstine kontraŭbatalis; ĝis fine la justeco venkis. 

Post 140 jaroj unuafoje Kraków havis okazon vidi Unuan Mastron 
de Polujo inter siaj muroj. Reĝa kastelo Wawel, kun la fama sonorilo 
Zygmunt (Sigismundo) gastigis fine unuan polan civitanon, tiel longe ne 
viditan. Vere ekĝojis tuta krakova loĝantaro, ekbrilis ĉiuj okuloj, vigle 
ekbatis ĉiuj koroj. Vivu Prezidanto Mościcki! oni aŭdis ĉie, kie oni ekvidis 
Simbolon de la nacia Majesteco.. Oni devas aldoni, ke la persono de nia 
Prezidanto estas ĉie en Polujo vere estimata kaj amata. Du ĝojaj tagoj 

forkuris kiel sonĝo. Prezidanto forlasis Krakovon kaj veturis al Slask 
(Silezio), kiu antaŭ nelonge dum sanga batalado devis pruvi sian apartenon 
al Polujo. Cu neniam ĉesiĝos similaj pruvoj? Cu ili estas nepre bezonaj 
por ĉiam nekomprenema homaro? Cu venos iam la tempo, kiam la homoj 
starante unuigitaj, brako ĉe brako, ekkantos kune nian esperantan himnon? 
Ni esperu, ke tiu tempo alproksimiĝas, ke ĝi estas jam proksima. Tio-ĉio 
dependas nur de ni, kiuj estas homaranoj. Nur ni multobliĝu! 

Dum la ĉeesto de la Prezidanto en la urbo ekregis vera amikeco 
inter ne ĉiam konkordemaj politikemuloj. Ciuj sentis gravan momenton, 
kiun ni travivis. Ciuj festis grandan feston de paco kaj amo! 

Oni, povis rimarki nek politikajn nek religiajn, nek naciajn dife- 
rencojn. Ciuj agadis en agordo kaj vera konkordo. 

Unu epizodo. Polaj Legionanoj honoras Sron Prezidanton, oferante 
al li Legionan simbolan krucon kun inskriboj kaj rubandoj. Antaŭeniras 
unu legionano, montarano el Zakopane, nome Galica, kaj oferes al la Pre- 
zidanto bastonon, kutime uzatan dum ekskursoj, tiel nomatan „ciupaga“. 
Ingo estas en la formo de la hakilo. Levante supren hakilon, „tio-ĉi estas, 
por niaj malamikoj — li diras — sed, tiu-ĉi malsupra parto, Sinjoro Prezi- 
danto, estos por ni mem, kiam ni estos malsaĝaj“. „Se nepre necesos“ 
respondis ridante la Prezidanto. Ni nenian vidis S-ron Mościcki tiel ridantan. 


CETERO DE PROF BAŬDO TN, DEC SUNIENAZA 
AL PROF. BUJWID KONCERNE LA „INTERLINGVA“. 


Traleginte la sciigon, ke la Krakova Universitato anoncis prelegojn 
pri Interlingva mi skribis al nia plej konata lingvisto, petante lin pri la 
opinio, ĉu tiu-ĉi lingvo havas iun specialan valoron. Ci sube mi tradukas 
la ricevitan pollingvan respondon: 


Kara S-ro Kolego! 


S-ro Jezierski antaŭ kelkaj jaroj klopodis pri enkonduko de la 
Interlingva ĉe la Poznania Universitato, sed ne estis allasita. Multe lin 
subtenis W. M. Kozłowski, filozofo, kontraŭstaris tamen Ułaszyn, lingvisto, 
kiu preferis Esperanton. En Krakovo varmege subtenas In-on Banachiewicz, 
astronomo, same kiel en Warszawa Dickstein, matematikisto. Tiu artefarita 
lingvo estas elpensaĵo de prof. Peano, matematikisto el Torino, kiu en 1908 
au 1909 dum la kongreso de diversaj artefaritaj lingvoj faris sian proponon. 
Mi estis tiam unu el partoprenantoj pri la decido. Kongreson aranĝis francaj 
scienculoj: Couturat kaj Leau. Ni donis preferan lokon al Esperanto“ plimulto 
tamen kun Ostwald, Couturat, Leau kaj Jespersen decidis plibonigi Esperan- 
ton kaj kreis ldon, kiu en certaj rilatoj superas Esperanton, sed en aliaj cedas. 

Laŭ mia opinio, post certa tempo oni eltrovos tute novan lingvon artefa- 
ritan, ankoraŭ pli perfektan ol ĉiuj ĝisnunaj. Sed ĝis nun Esperanto superas 
aliajn, ankaŭ praktike ĝi estas preferinda, ĉar ĝi estas plej multe disvastigita. 

Mi havas nenion kontraŭ enkonduko de la Interlingva, sub la kondiĉo, 
ke oni enkonduku samtempe Esperanton. /nterlingva taŭgas bone por 
la scienculoj, sed por la vastaj publikaj rondoj multe pli necesa estas 


Esperanto. Koregajn salutojn 


B. de C. 

Szanowny i kochany Panie Kolego! 


P. Jezierski starał się przed paru laty o docenturę lInterlingwy 
w Poznaniu, ale kandytura jego nie została przyjęta. Popierał go bardze 
filozof W. M. Kozłowski, przeciwny mu zaś był m. i. lingwista Ułaszyn, 
uznający wyższość Esperanta. W Krakowie reklamuje Interlingwa b. gorąco 
astronom Banachiewicz, tak jak w Warszawie matematyk Dickstein. Ten 
język sztuczny jest wymysłem matematyka Turyńskiego Peano, który wystę- 
pował w Paryżu w r. 1909 (czy 1908) na konkursie różnych sztucznych 
języków międzynarodowych. Ja wtedy byłem jednym z uczestników w ocenie 
konkurentów. Urządzali ten kongres uczeni francuscy Couturat i Leau. 
Daliśmy pierwszeństwo Esperantu, ale większość z Ostwaldem, Couturat, 
Leau i Jespersenem na czele postanowiła udoskonalić Esperanto i stworzyć 
ldo, które pod pewnemi względami przewyższa Esperanto, ale pod innemi 
mu ustępuje. 

Według mego zdania, z czasem będzie wynaleziony nowy język 
sztuczny, doskonalszy od wszystkich dotychczasowych. Dotychczas jednak 
Esperanto stoi najwyżej, a ze strony praktycznej ma to za sobą, że jest 
najbardziej rozpowszechnione. 

Nie mam nic przeciwko lektoratowi czy też docenturze lInterlingwy, 
ale pod warunkiem równorzędnego istnienia wykładu Esperanta. Interlingwa 
dobra jest dla uczonych, ale dla szerokiej publiczności nierównie potrzeb- 


niejsze jest Esperanto. Najlepsze życzenia 


J. Baudoin. 


UNUA KONGRESO DE ESPERANTISTOJ EL OKCIDENTA POLUJO. 


En Poznan okazis granda esperanto-festo, dum kiu ni diskutadis pri la 
vigligo de la esperanta movado, kiu bedaŭrinde, pro malkompreno kaj 
tute aparta opinio de la tiea societo, ankaŭ flanke de la loka Gazetaro, 
preskaŭ ĉesis ekzisti. 

Dank'al klopodoj de la vigla samideano, universitata profesoro Dro 
Stanislaw Nowakowski, kiu kunvokis la 9 de oktobro la diritan kongreson, 
la movado sendube ree antaŭen iros post la ricevo de novaj fortoj. 

La unua antaŭtagmeza kunveno okazis en la prelega salono de la 
Universitato; ĉeestis cirkaŭ 60 personoj de la delegitoj kaj simpatiuloj, kiuj 
interesiĝis pri la organizo de la kongreso mem. La dua kunsido, kiu daŭris 
de la 3 ĝis preskaŭ 9a horo vespere, kunigis pli ol 200 personojn. La 
programo estis vere ampleksa. Prezidis S-ro Dro Nowakowski, kiel prezi- 
danto de la organiza komitato, anstataŭantoj estis: merita prezidanto de la 
poznania Esper. Societo S-ro Rektoro Pastro Nikodem Cieszynski, Prezi- 
danto de la Pol. Esp. Del. Prof. O. Bujwid el Krakow; kiel sekretarioj 
estis elektitaj: S-ro Dro Dziedzic kaj S-ro Prengel (Bydgoscz kaj Torun). 
S-ro Okoniewski, kiel sekretario de la esp. societo en Poznan, priparolis 
agadon de la societo, kaj aldonis, ke la merita sekretario S-ro Kapela, 
nune malsana, ne povas partopreni la kongreson. Oni aklamis la proponon 
prezenti al li salutojn kaj bondezirojn de la baldaŭa resaniĝo. S-ro Prengel pri- 
parolis viglan movadon en Bydgoszcz. kiu fervore laboras por la esp. movado 
(aplaŭdoj). Antaŭtagmeze oni priparolis ankaŭ aliajn organizajn detalojn. 

Posttagmeze malfermis la kunvenon S-ro Pastro Cieszynski, fervore 
instigante multenombran ĉeestantaron kunlabori en tiu-ĉi vera kunfratema 
afero kaj agado, malgraŭ ĉiu malkompreno, kiu ĝis nun nin ĉirkaŭas 
(grandaj aplaŭdoj). Prof. Bujwid prelegis pri la komencoj kaj la disvolviĝo 
de la helpaj lingvoj, ĝenerale, kaj pri la valoro de la esp. lingvo por la 
scienco. Univ. Prof. M. Rudnicki, pri la rajtoj de la ekzisto de internacia 
lingvo; S-ro Pastro Cieszynski pri Esperanto kaj Eklezio; S-ro Prof. Nowa- 
kowski pri Esperanto en lernejo; S-ro Dro Dziedzic pri Esperanto kaj 
trafiko; S-ro Prengel (Bydgoszcz) pri la esper. gazetaro; S-ro Borkowski 
(Poznan) pri la organizo de la interacia esp. movado. Ni ne povas detale 
priparoli ĉiujn paroladojn; sendube ili estos publikigitaj. Ni devas nur 
aldoni, ke disvolviĝis vigla diskutado, kiun partoprenis inter aliaj: univer- 
sitataj profesoroj S-ro Ułaszyn, konata lingvisto, Prof. M. Rudnicki, Prof. 
Glixelli, S-ro Neumayer el Grudziądz, S-ro Tichawski el Katowice kaj 
multaj aliaj. Oni ne povas forgesi, ke la sama tago de la kongreso estis 
ankaŭ la 15-jara datreveno de la ekzisto de Espernnto-societo en Poznan. 
Nur ne multaj, unuaj kreintoj povis ĉeesti la kunvenon: oni povis aplaŭdi 
nur Srojn: Prezidanton de la societo Sron Rektoron Pastron Nikodem 
Cieszynski, plue Brzezinski, Krzyzankiewicz kaj Maliszewski. 

Oni priparolis ankoraŭ la neceson de la organiza komitato por vigligo 
de la movado, kiun oni ankaŭ elektis; oni fiksis la lokon de la proksima 
kunveno: Bydgoszcz. Oni partroprenos ankaŭ la konferencon de la Pol, 
Esp. Del, en Warszawa la 5—6 cktobro (oni preferis ŝangi la daton antaŭe 
fiksitan: 29—30, ĉar antau la 1 de ĉiu monato ĝenerale mankas al ĉiu 
mono). 

Estas menciinde, ke la Gazetaro en Poznań ne plu estis tiel malfavora 
por la kongreso, kiel ĝis nun. 


KOMUNIKAĴOJ DE LA P. E. D. 


I. Konfereneo de P. E. D. en Warszawa, kiu devis okazi la 
29—30. X. k. j, estas lau peto de multaj grupoj prokrastita je kelkaj 
tagoj kaj okazos la 5—6. XI. k. j. La grupoj estas petataj komuniki 
senprokraste al ĝen. sekretario nomon de la delegitoj, citante la nombron 
de reprezentataj membroj. En okazo de anstataŭo ne forgesu doni rajtigilon 
al la delegito, kiu devas ĝin prezenti dum la Konferenco. La grupoj, kiuj 
ne pagis ĝis nun la kotizon por la lastaj monatoj, devas la pagon efek- 
tivigi nepre antaŭ la Konferenco. 

Pro ŝanĝo de la dato akceptas la sekretariejo proponojn por la 
Konferenco ankoraŭ ĝis 25. X. k. j. Ni atentigas, ke proponoj ne prezen- 
titaj ĝis la supra dato al la Ekzekutiva Komitato, ne povos esti diskutataj 
dum la Konferenco, sed estos komisiitaj al la Ekzekutiva Komitato por 
pristudo. 

Aligojn kun la kotizo Zł. 2 bonvolu de nun direkti senpere al 
loka komitato de la Konferenco laŭ adreso: Halina Weinsteinówna, War- 
szawa, Leszno 99/5. La loka komitato zorgas pri necesaj loĝejoj kaj 
fervoja rabato. Bonvolu sin turni al la loka komitato kun ĉiuj demandoj, 
rilatantaj al loĝejo, ĝia mendo ktp. 

Programo de la laborkunsidoj entenas: 

1) Raportoj. 

2) Propagandaj aferoj (kelkaj referatoj). 

3) Sanĝo de la regularo — propono de P. S. E. S., Warszawa. 

4) Balotoj. 

5) Proponoj kaj demandaj. 

La ĉeesto de ĉiuj pollandaj grupoj dum la Konferenco estas necesa, 
ĉar estos priparolataj gravaj organizaj demandoj. 

Aliĝis al P. E. D.: Laborista Esperantista Societo „Laboro“, Warszawa. 

Vojevoda distrikta Konferenco de P. E. D. okazos la 13. XI. 1927 
en Kraków je la 11-a horo antaŭtagmeze en Muzeum Przemysłowe, Smo- 
leńska 9. Gi celas organizon de distriktestraro kaj labordifinon por la 
jaro 1928. Aliĝojn direktu al Societo „Esperanto“, Krakow Smolenska 9. 


Ekzekutiva Komitato de P. E. D.: 
Prezidanto: Prof. Dro O. Bujwid. Ĝen. sekretario: J. Alfus. 


ENE EAP ORLE. ND, A "GĘAFZIE TASK OJ 


Ilustrowany Kurjer Codzienny, la plej disvastigita pola jurnalo favoras 
esperantan movadon kaj lastatempe ofte publikigas artikolojn, kiuj montras 
grandan internacian signifon de la esperanta lingvo. 

En la N. 258 ni legas tre interesan artikolon de sro Trochimowski, 
priparolantan la tradukojn el la pola literaturo esperanten; oni povas kon- 
stati, ke la plej valoraj polaj literaturaj verkaĵoj, konataj en Japanujo ekz. 
la verkoj de Mickiewicz, Sienkiewicz, Orzeszkowa, Prus, (Glowacki) k. 
aliaj estas disvastigitaj dank' al la esperantaj tradukoj de Grabowski, K. 
Bein, Belmont, lastatempe Lidia Zamenhof. B. Kuhl kaj aliaj konataj polaj 
esperantaj poetoj kaj stilistoj, kiuj konas ne nur la esperantan, sed ankaŭ 
scipovis enprofunduĝi en plej delikataj nuancoj de la pola lingvo. 

Ni aŭdas, ke la Tutpollanda Ekspozicio en Poznan en 1929 jam tre 
vigle prepariĝas. En Warszawa kunvenis unuafoje la interministeria kunsido. 
Oni zorgos en tute proksima tempo krei ĉe ĉiuj ministerioj ekspoziciajn 
komitatojn por prilabori komunan planon de la agado. Por la Krakova 
arto oni penas konstrui specialan pavilonon. 

Pluvegoj en sudorienta Malgrand-Polujo subakvigis grandajn kultur- 
terenojn kaj kaŭzis multmilionajn perdojn al la loĝantaro. La registaro kaj 
multaj societaj rondoj laŭpove helpas kaj kolektas monon. Nia redakcio 
volonte povas peradi. 

Oni sciigas, ke jam estis decidita la nova amerika pola pruntepreno 
je la kurzo: 92 por 100. En la Ministerio de financoj kunvenis Sroj: 
Młynarski, Czechowicz, Barański, Krzyżanowski kaj Wojtkiewicz por la fina 
priparolo de detaloj kun Amerikaj (New Yorkaj) delegitoj. 12 milionoj de 
dolaroj vigligos certe industrian vivon en Polujo. 

La eksterlanda gazetaro konfirmas la sciigojn, ricevitajn el Kowno 
(Kaunas-Litovujo) pri la persekutado de polaj instruistoj kaj de la pola 
minoreco en Litovujo. (Neue Freie Presse Wien). 

DIVERSAĴOJ. 


Katowice. La ĉi-tieaj esperantistoj aranĝis en la Grandrestoracio de 
sro Nalepa, ul. Kościuszki, regulan gastotablon, apud kiu ili ĉiun merkredon 
kunvenas. Se fremdaj esperantistoj vizitos Katowice, ili havos okazon 
renkonti gesamideanojn je tiu tago post la 8a horo vespere. 


En la lasta Nro de Pola Esperantisto oni erare ne citis nomojn de: 
sro Wiesenfeld kaj fino Szenfeldowna, kiel sekretarioj de la ferma jubilea 
kunsido en Warszawa. 


Pola Esper Asocio en Warszawa komencis kursojn por Aviadistoj. 
Gvidas kursojn: S-roj Trochimowski, prof. Kaus kaj f-ino H. Weinsztej- 
nowna; partoprenas 50 lernantoj. 


Bogu: ĉelsolo Ob GoGRA As Eta 


Aŭstralio Lando kaj Popolo. Originale verkita de A. Delsudo kaj 
Lauri Laiho. Eldonis Ferdinand Hirt u. Sohn en Leipzig 1927, Esperanto- 
Fako. 83 paĝoj 15 X 22 cm, 31 ilustraĵoj kaj landkarto. Prezo RM 6. 
Aĉetebla ĉe Libreja Fako de Pola Esperantisto. 


Kiel falsan ideon mi havis pri tiu ĉi malproksimega lando, mi per 
tiu libro ekkonis. Mi pensis ekzemple, ke ĝi kaj ĝia loĝantaro estas pu- 
rema, higiena, ordama, akurata kaj altkultura. Kaj mi sciiĝis: „maniero, 
per kiu oni manuzas bakistajn produktaĵojn dum la vendo, tute forpelas 
la jam vekitan apetiton. Se la kliento jam ne perdis sian apetiton kaj 
kuraĝon por plia aĉetado, li devas esti homo tre senantaŭjuĝa“. Aŭ alia 
bildo: „Sen jakto kaj ĉapelo kuras laktovendisto trans la strato kun sia 
kruĉo en la mano kaj brulanta cigaredo en la buŝo. Forte odorante je 
ĉevalo kaj ŝvitante pro la kurado, li mezuras la lakton, dum la ĉiama ci- 
garedo ellasas iom da cindro en la kruĉeton“. Ordamon de Aŭstralianoj 
konigas jena priskribo: „la veturigistoj de ŝarĝoveturilo kie ajn ili restas 
je la 12-a horo, tie ili haltas kaj rapide ekbruligas fajron por boligi la 
teon, suriras sian veturilon, manĝas kaj eĉ en la centro de la larĝa strato 
komencas... kartludi“ kaj „precizeco ne estas praktikata, ili volonte atendas 
kaj atendigas unu la alian kaj diradas“ ho, tunoj da tempo“. Kulturgrado 
ankaŭ ne estas alta, ĉar: „Aŭstralianoj ne havas ambiciojn de kreanta 
menso, nek ŝatas grandajn taskojn“. Ne mirinda afero, kiam „la popolo 
ne havas inklinon al klereco ekster la aferoj de propra malvasta rondo“ 
kaj en rezulto „mezgrada Aŭstraliano scias en sia dudekkvina jaro, ke 
Aŭstralio estas bonega lando, konas laŭnome ĉiujn famajn kriketistojn, 
boksistojn, usonajn kinematografo-stelojn kaj scias la ŝancojn de ĉiuj 
vetkurĉevaloj“. Ni vidas do, ke priskribo estas vera, sen iaj „plibeligoj“. 
Tion rezultigas certe la stranga aŭtoreco de la libro. Unu el verkintoj 
estas... Finno kaj la dua Aŭstraliano. Generale la verko estas tre leginda, 
aspektas tre bele kaj senriproĉe. Ĝi certe estos unu el la plej belaj perloj 
en biblioteko de ĉiu esperantisto. Nur la prezo estas por ni, Poloj, ĉe 
kiuj la libroj estas malkaraj, tro alta. 

Literatura informilo eldonata de la esper. fako de s-ro Hirth kaj 
filo en Leipzig en la 4 n-ro enhavas tre interesajn sciigojn pri diversaj, 
valoraj esperantaĵoj. 

Artikolo de samideano Hohlov enhavas kelkajn valorajn vidpunktojn 
koncernantajn la 40-dekjaran jubileon de la esp.-movado. Tute prave li 
diras, ke la lingvo estas tiu perfekta kanalo, laŭ kiu normale kunfluos la 
malamikaj popolaj torentoj por formi la komunan, homaran familion. Gi 
mildigos la unuan kunpuŝiĝon, ĝi malfermos la animojn inter la imagataj 
malamikoj, ĝi forigos la ŝovinismon de la Nescio. 

La Statutoj de la Esperanta Instituto por la Germana Respubliko, kaj ĝia 
ekzamenregularo estas imitinda de aliaj ŝtatoj, ne havantaj ĝis nun similajn 
institutojn. Estas ankoraŭ priparolita la internacia mondliteraturo kaj eldo- 
naĵoj de la tre merita firmao. Bedaŭrinde, pro manko de loko, ni hodiaŭ 
ne povas doni pli detalan priskribon. Sed ni ofte revenos al tiu-ĉi afero. 

El la Esperanto-Katalogo de la Eldonejo, Firmao Rudolf Mosse Berlin, 
Jeruzalema str. 46-49 ni povas juĝi, kiom multe da novaĵoj eldonitaj oni 
povas trovi, se oni deziras ekkoni esper. literaturon: 99 lernolibroj kaj 
vortaroj, 20 tre interesaj libretoj de la Biblioteko Tutmonda (eldono de 
la firmao Hirth kaj filo); 33 N-roj de la Esper. Biblioteko internacia; 
20 Internacia Mondliteraturo; 10 Nova Esper. Biblioteko; 120 diversaj 
Poeziaĵoj, Romanoj, Noveloj, Rakontoj k. t. p. 34 sciencaj literaturaĵoj; 
22 Muzikaĵoj kaj kantoj, 35 Esperantaĵoj ĝeneralaj; 10 germanaj gazetoj 
(ne ĉiuj eldonataj estas cititaj); diversaj propagandilojentute ĉiu esperan- 
tisto aŭ simpatiulo povas ĉerpi plenmane, nur oni ne devas esti troa ŝpa- 
remulo, vidante tiel grandan malŝparemon de ambaŭ germanaj, vere sa- 
mideanaj firmaoj. Subtenu do altaniman penadon, aĉetu kaj legu. Certe 
ĉiu povos ricevi katalogon senpage, ni povas peradi, pere de nia redaktejo. 


Slavo kaj B. 


ADMINISTRACIAJ SCIIGOJ. 


I. GARANTIA FONDO DE »POLA ESPERANTISTO «, 


Por Garantia Fondo de P. E. pagis jam: 


S-o Marjan Karłowicz (Warszawa) — 2 zł., S-ino Neuberg por VIII — 10 zł., S-ino 
Rubinstein por VI — 10 zł. por VII. — 10 zł., por VIII — 10 zł., S-o D-ro 1. Fragner 
(Wiśnicz) — 1021, S-o Edward Wiesenfeld (Warszawa) alvokita de S-o Prengel — 2 zł. 


I! VIVU SEKVONTOJ!! 
III. NIAJ REPREZENTANTOJ EN BIALYSTOK, KATOWICE, PARIS KAJ WARSZAWA. 


Ni atentigas niajn ŝ. gelegantojn, ke ni donis reprezentadon de nia revuo: en Białystok 
al „Esperanta Societo Zamenhofa“, str. Zamenhofa 12a; en Katowice al „Societo de 
Esperanto Amikoj“, en Paris al s-o Salo Grenkamp, rue de Vaugirard4; en Warszawa al 
„Pola Studenta Esperantista Societo“ Leszno 99 m. 5. Bonvolu do aboni, pagi anoncojn, 
mendi librojn kaj gazetojn ktp. pere de niaj reprezentantoj. 


Redaktor odpowiedzialny: Juliusz Kriss. 
Drukarnia Muzeum Przemysł. pod kierownictwem St. Baranowskiego w Krakowie, Smolenska 9 


